ΓΡΑΠΤΗ ΕΡΩΤΗΣΗ P-1949/99

υποβολή: W.G. van Velzen (PPE-DE) προς την Επιτροπή

(19 Οκτωβρίου 1999)

Θέμα: Αντιμετώπιση του ζητήματος της χιλιετίας.

Σε λιγότερες από ενενήντα ημέρες θα λάβει χώρα η αλλαγή της χιλιετίας. Προκειμένου να προληφθεί η ανησυχία του κοινού όσον αφορά ενδεχόμενες αρνητικές συνέπειες του αποκαλούμενου ζητήματος της χιλιετίας, το Ευρωπαϊκό Κοινοβούλιο ζήτησε στην αρχή του τρέχοντος έτους από την Επιτροπή (A4-0014/1999)(1) να το ενημερώνει κάθε τρίμηνο έως την αλλαγή της χιλιετίας, σχετικά με την πρόοδο που σημειώνεται στην Ε.Ε. ως προς την αντιμετώπιση του εν λόγω ζητήματος. Δυστυχώς, έως σήμερα, το Ευρωπαϊκό Κοινοβούλιο δεν έχει λάβει ακόμη συμπληρωματικές πληροφορίες εκ μέρους της Επιτροπής επί του θέματος αυτού.

1. Μπορεί η Επιτροπή να αναφέρει για ποιό/ποιούς λόγο/λόγους δεν έχει ανταποκριθεί ακόμη στη ρητή αυτή παράκληση του Ευρωπαϊκού Κοινοβουλίου; Είναι διατεθειμένη η Επιτροπή να παράσχει τις ζητούμενες πληροφορίες πριν από την 1 Ιανουαρίου 1999;

2. Απαντώντας σε παλαιότερη ερώτηση τουπογράφοντος (αριθ. 3570/98)(2) η Επιτροπή ανέφερε ότι «η πυρηνική ασφάλεια αποτελεί εθνική ευθύνη και κάθε χώρα πρέπει να προκρίνει τα κατάλληλα μέτρα για την εξασφάλισή της». Εν τούτοις, ενδεχόμενες αρνητικές συνέπειες του ζητήματος της χιλιετίας δεν αποκλείεται να έχουν, στον πυρηνικό τομέα, αντίκτυπο στη δημόσιαγεία και στην οικονομία σε ολόκληρη την Ε.Ε. ή σε μεγάλα τμήματά της. Μπορεί η Επιτροπή να αναφέρει ποιές συντονιστικές δράσεις έχει αναλάβει ή πρόκειται να αναλάβει προκειμένου να καταπολεμηθούν τα διασυνοριακά προβλήματα που ενδέχεται να ανακύψουν εντός της Ε.Ε. εξ αιτίας του ζητήματος της χιλιετίας;

3. Ασαφές παραμένει το θέμα της αντιμετώπισης του ζητήματος της χιλιετίας στις χώρες της Κεντρικής και Ανατολικής Ευρώπης, και πιο συγκεκριμένα ως προς τις πυρηνικές εγκαταστάσεις. Ο ΔΟΑΕ διαδραματίζει καθοριστικό ρόλο στον τομέα αυτό σε διεθνές επίπεδο. Μήπως η Επιτροπή έχει στη διάθεσή της ενημερωμένα στοιχεία προερχόμενα από τον ΔΟΑΕ; Εάν ναι, θα μπορούσε τότε η Επιτροπή να αναφέρει σε ποιό στάδιο βρίσκεται η αντιμετώπιση του ζητήματος της χιλιετίας στην Κεντρική και Ανατολική Ευρώπη όσον αφορά τον πυρηνικό τομέα;

4. Μπορεί η Επιτροπή λαμβάνονταςπόψη τις αναφερόμενες στην ερώτηση 2 ενδεχόμενες συνέπειες για την Ε.Ε. να ανακοινώσει ποιά μέτρα έχει λάβει ή πρόκειται να λάβει για να προλάβει πιθανά διασυνοριακά προβλήματα μεταξύ της Ε.Ε. και των χωρών της Κεντρικής και Ανατολικής Ευρώπης; Μήπως, στο πλαίσιο αυτό, έχουν ήδη συναφθεί συμφωνίες; Εάν ναι, ποιές συμφωνίες;

(1) ΕΕ C 153 της 1.6.1999, σελ. 52.

(2) ΕΕ C 341 της 29.11.1999, σελ. 8.

Απάντηση του κ. Liikanen εξ ονόματος της Επιτροπής

(15 Νοεμβρίου 1999)

1. Η Επιτροπή λυπάται για το γεγονός ότι η αναδιοργάνωσή της είχε, μεταξύ άλλων, ως αποτέλεσμα να μην δοθεί έγκαιρα η απάντησή της στο αίτημα του Κοινοβουλίου.

Ωστόσο, η Επιτροπή κατήρτισε ανακοινώσεις προς το Συμβούλιο και το Κοινοβούλιο σχετικά με την κοινοτική πρόοδο στην αντιμετώπιση του ιού τη χιλιετίας, το πρώτο (Τ1) και το δεύτερο (Τ2) τρίμηνο του 1999. Η έκθεση του Τ1 1999 αναμένεται να εγκριθεί στις αρχές του Νοεμβρίου του 1999, και η έκθεση του Τ2 1999 αναμένεται να ακολουθήσει κατά τη διάρκεια του ιδίου Νοεμβρίου 1999. Η έκθεση Τ3 1999 βρίσκεται στο στάδιο της σύνταξης και αναμένεται να είναι διαθέσιμη τον Δεκέμβριο του 1999.

2. Τα κράτη μέληπογράμμισαν ότι έχουν λάβει μέτρα για την αντιμετώπιση των δυνητικών κινδύνων που συνεπάγεται ο ιός της χιλιετίας όσον αφορά τις πυρηνικές μονάδες ηλεκτροπαραγωγής τους (ΠΜΗ). Κατά την άποψή τους, δενφίσταται σημαντική απειλή στον τομέα της πυρηνικής ασφάλειας. Κατά συνέπειαν, δεν είναι αναγκαίο για την Επιτροπή να εντείνει τις δραστηριότητες συντονισμού στον τομέα της πολιτικής προστασίας και της ανταλλαγής ακτινολογικών πληροφοριών.

3. Ο Διεθνής Οργανισμός Ατομικής Ενέργειας (ΔΟΑΕ) ανέλαβε δέκα αποστολές σε πυρηνικές μονάδες ηλεκτροπαραγωγής, κυρίως στην Κεντρική και Ανατολική Ευρώπη ή στα νέα ανεξάρτητα κράτη. Στόχος των εν

λόγω αποστολών ήταν η συνδρομή στην εκ μέρους των πυρηνικών μονάδων αξιολόγηση της έκτασης της τρωσιμότητάς τους στον ιό της χιλιετίας. Μέχρι στιγμής, δεν έχουν διαπιστωθεί, από τις εν λόγω αποστολές, προβλήματα σε κρίσιμα, από την άποψη της ασφάλειας, συστήματα. Διαπιστώθηκε ότι 10-20 άλλα συστήματα, τα περισσότερα εκ των οποίων παρέχουν πληροφορίες σε φορείς εκμετάλλευσης, ενδέχεται να επηρεαστούν από το πρόβλημα του ιού, σε κάθε αντιδραστήρα. Τυχόν προβλήματα στα συστήματα αυτά, μολονότι δεν είναι επικίνδυνα αυτά καθαυτά, θα μπορούσαν, ως εκ τούτου, να επιβαρύνουν τις ΠΜΗ και να οδηγήσουν σε σφάλματα που θα έθεταν σε κίνδυνο την ασφάλεια. Όλες οι χώρες της Κεντρικής και Ανατολικής Ευρώπης, καθώς και τα Νέα Ανεξάρτητα Κράτη, διαθέτουν προγράμματα για την αντιμετώπιση των διαπιστωθέντων προβλημάτων, και προτίθενται να ολοκληρώσουν τις αναγκαίες ενέργειες πριν από τα τέλη του 1999.

Η Επιτροπή βρίσκεται σε συχνή επαφή με τον ΔΟΑΕ και συντονίζει τις δραστηριότητες συνδρομής που ασκεί με τις ανάλογες δραστηριότητες του ΔΟΑΕ. Η Επιτροπή παρέχει συνδρομή για τον ιό της χιλιετίας σε ορισμένες ΠΜΗ και κανονιστικές αρχές.

4. Η Επιτροπή έθεσε επανειλημμένως το ζήτημα του ιού της χιλιετίας στις χώρες της Κεντρικής και Ανατολικής Ευρώπης και έλαβε διαβεβαιώσεις για την εκ μέρους τους συνειδητοποίηση του προβλήματος και την ύπαρξη οικείων προγραμμάτων για την αντιμετώπισή του. Σε πολλούς τομείς, οι εν λόγω χώρες φαίνεται ναιοθετούν παρόμοια προγράμματα αντιμετώπισης καταστάσεων έκτακτης ανάγκης με αυτά των κρατών μελών. Εκπρόσωποι των εν λόγω χωρών συμμετείχαν σε δύο συναντήσεις πρακτικής εργασίας (workshops) που οργάνωσε η Επιτροπή: η πρώτη σχετικά με τα δίκτυα ηλεκτρισμού και τον ιό τις χιλιετίας, τον Ιούλιο του 1999, και, πιο πρόσφατα, μία διήμερη εκδήλωση στην οποία εξετάστηκαν οι προετοιμασίες, όσον αφορά τον ιό της χιλιετίας, σε διάφορες κρίσιμεςποδομές, και η οποία έλαβε χώρα στα τέλη του Σεπτεμβρίου του 1999. Τα πρακτικά των δύο αυτών συναντήσεωνπάρχουν στην ηλεκτρονική διεύθυνση της Επιτροπής για τον ιό της χιλιετίας (Υ2Κ): http://www.ispo.cec.be/y2keuro/year2000.htm.

Εξάλλου, η Επιτροπή εκπροσωπείται στην συντονιστική επιτροπή του Διεθνούς Κέντρου Συνεργασίας Υ2Κ και συμμετέχει στις δραστηριότητες που οργανώνει σε διάφορα μέρη ανά τον κόσμο. Δενπάρχουν, όσον αφορά τον ιό της χιλιετίας, ειδικές συμφωνίες με τις χώρες αυτές, πλην των δραστηριοτήτων συνδρομής που ασκούνται στον πυρηνικό τομέα. Η γενική προσέγγιση πουιοθετήθηκε στο συγκεκριμένο ζήτημα ήταν η ενθάρρυνση της ανταλλαγής πληροφοριών και τεχνογνωσίας.